Na temelju  Zakona o zakupu i kupoprodaji poslovnog prostora (NN 125/11 64/15),  Odluke o zakupu i prodaji poslovnog prostora Općine Grožnjan Grisignana od 18. ožujka 2014.g., Općinsko vijeće Općine Grožnjan  Grisignana, na sjednici održanoj dana 12. ožujka 2018.g. donijelo  je

O D L U K U
o produženju Ugovora o zakupu poslovnih prostora u
vlasništvu Općine Grožnjan Grisignana za godinu dana, sadašnjim zakupcima koji ispunjavaju obveze iz ugovora o zakupu
I


Produžavaju se Ugovori o zakupu za poslovne prostore u vlasništvu Općine Grožnjan Grisignana sadašnjim zakupcima koji ispunjavaju obveze iz ugovora o zakupu kako slijedi:  

	R.

Br.
	Adresa 


	K.O.

k.č.
	Djelatnost
	Površina

m2
	Mjesečna

zakupnina

u € 

	1.
	Ulica 1. Svibnja 1, Grožnjan
	Grožnjan – k.č. 183/1 zgr., k.č. 183/2 zgr., k.č. 184/2 zgr., k.č. 279/1 zgr., k.č. 279/2 zgr.
	Ugostiteljski objekt „Bastia“
	968,00
	1.612,00

	2.
	Ulica 1. Svibnja 1a,
Grožnjan
	Grožnjan - dio k.č. 183/2 zgr.
	Trgovina autohtonih poljoprivrednih proizvoda
	   22,00
	     70,00


PDV nije uračunat u mjesečnu zakupninu.
Zakupnina je iskazana u  Eurima, a plaćat će se u kunama po srednjem tečaju Narodne banke Hrvatske za €, na dan uplate.

II

Poslovni prostori daju se u zakup u viđenom stanju, na određeno vrijeme od 1 godine.
         III

Zakupnik ne smije bez posebnog odobrenja Zakupodavca mijenjati namjenu zakupljenog poslovnog prostora.

Zakupnik snosi troškove tekućeg održavanja poslovnog prostora (čišćenje, održavanje zidova, popravci na instalacijama i sl.) bez povrata uloženih sredstava.

Zakupnik ne smije bez suglasnosti Zakupodavca i posebnog Ugovora o ulaganjima, izvršiti investicijska ulaganja u poslovni prostor.  
U slučaju odobrenja investicijskih radova  od strane Općine, Zakupnik ne smije vršiti preinake poslovnog prostora kojima se  mijenja konstrukcija, vanjski izgled i sl., a prilikom izvođenja svih radova mora voditi računa o statičkoj sigurnosti zgrade i sve mora biti izvedeno sukladno projektu, na temelju kojeg je izdana građevinska dozvola.

U slučaju adaptacije, Zakupnik se obavezuje urediti predmetni poslovni prostor na način predviđen propisima za zaštićene objekte - spomenike kulture, pazeći da ne uništi postojeće stare elemente, te obratiti posebnu pozornost izradi adekvatne vanjske stolarije.

Zakupnik je dužan plaćati zakupninu, bez obzira na ulaganja u poslovni prostor. Općina ne dozvoljava kompenzaciju zakupnine sa uloženim sredstvima. 

 Općinsko vijeće dozvoljava da se u Ugovoru o ulaganjima u poslovni prostor navede da će zakupodavac vratiti zakupniku nužna investicijska ulaganja u poslovni prostor, umanjena za amortizaciju, ali  nakon predaje poslovnog prostora u posjed zakupodavcu. 





IV
Zakupnik ne smije zakupljeni poslovni prostor ili dio poslovnog prostora dati u podzakup.






V

Zakupnik je dužan sklopiti policu osiguranja za zakupljeni poslovni prostor i to za slučaj požara, puknuća cijevi i drugih uobičajenih rizika, kao i za odgovornost prema trećim osobama.





VI
Za produženje ugovora o zakupu sukladno ovoj Odluci, sastavit će se Dodatak Ugovoru o zakupu poslovnog prostora od 03. lipnja 2015.g., sa Obrtom za ugostiteljstvo „Angelo“ iz Novigrada, Izdvojeni pogon „Bastia“ Grožnjan, vl. Anđelko Vučić i Obrtom „Transporti Valter“ vl. Žgrablić Valter iz Pazina, Zabrežani, Gajmovići 96. 






VII

Odluka stupa na snagu osam dana nakon objave u Službenim novinama Općine Grožnjan Grisignana.

